Document ID: /roh_data/filtered/Billingualer_Corpus_interleaved-de-rm.jsonl.gz/699

This is a text translated from German to Rumantsch Grischun.
Neue Bündner Maturitätsausweise nach MAR werden schweizerisch anerkannt

Die vom Eidgenössischen Departement des Innern (EDI) und von der Schweizerischen Konferenz der kantonalen Erziehungsdirektoren (EDK) am 9. Juli 2002 ergangene Verfügung stellt sicher, dass die neuen Bündner Maturitätsausweise nach den Bestimmungen des Maturitätsanerkennungsreglementes (MAR) den Studierenden die Zugangsberechtigung zum Studium an den Eidgenössischen Technischen Hochschulen und an den Universitäten vermitteln.

Das Schuljahr 2002/2003 wird für die Bündner Gymnasien reich an Herausforderungen und mit einer wichtigen Zäsur verbunden sein. Am Ende des nächsten Schuljahres werden die ersten Bündner Gymnasiastinnen und Gymnasiasten ihre Ausbildung nach den neuen Bestimmungen des Maturitätsanerkennungsreglementes (MAR) mit einer Schwerpunktmaturität abschliessen. Gleichzeitig werden die letzten Ausbildungsabschlüsse nach den alten Bestimmungen mit den Maturitätstypen ausgestellt.

Auf Gesuch des Erziehungs-, Kultur- und Umweltschutzdepartement haben das EDI und die EDK nach sorgfältiger Überprüfung der Unterlagen bereits jetzt die gesamtschweizerische Anerkennung der neuen Bündner Maturitätsausweise nach MAR verfügt. Anerkannt werden insbesondere auch die an der Bündner Kantonsschule Chur, am Hochalpinen Institut Ftan und an der Academia Engiadina Samedan ausgestellten Maturitätszeugnisse für den neuen zweisprachigen Ausbildungsgang (Deutsch/Romanisch oder Deutsch/Italienisch). Die Regierung und das Erziehungs-, Kultur- und Umweltschutzdepartement hatten sich intensiv dafür eingesetzt, dass der Ausbildungsgang zur Matura bilingua angeboten werden kann und dass die Maturitätszeugnisse gesamtschweizerisch anerkannt werden.

Gestützt auf das 1998 revidierte Mittelschulgesetz setzten alle Bündner Gymnasien seit Schuljahr 1999/2000 die Vorgaben des Schweizerischen Maturitätsanerkennungsreglementes (MAR) um. Um die Ausbildungsqualität zu sichern und um Erkenntnisse über allfällige Verbesserungsmöglichkeiten zu erhalten, beteiligen sich die Bündner Gymnasien an einem schweizerischen Projekt, mit welchem die neuen Ausbildungsgänge evaluiert werden (Projekt EVAMAR).

Gremium: Erziehungs-, Kultur- und Umweltschutzdepartement Graubünden

Quelle: dt Erziehungs-, Kultur- und Umweltschutzdepartement Graubünden

Data: 18.07.2002

Ils novs certificats grischuns da maturitad tenor RRM vegnan renconuschids sin plaun naziunal

La disposiziun relaschada ils 9 da fanadur 2002 dal departament federal da l'intern (DFI) e da la conferenza svizra dals directurs chantunals da l'educaziun publica (CDE) garantescha ch'ils novs certificats grischuns da maturitad tenor las disposiziuns dal reglament per renconuscher la maturitad (RRM) pussibiliteschian als students il dretg d'access al studi a la scola politecnica federala ed a las universitads.

L'onn da scola 2002/2003 porta als gimnasis grischuns grondas sfidas ch'èn colliadas cun ina cesura impurtanta. A la fin dal proxim onn da scola vegnan las emprimas gimnasiastas ed ils emprims gimnasiasts grischuns a terminar lur scolaziun tenor las disposiziuns dal reglament per renconuscher la maturitad (RRM). Il medem mument vegnan ils davos diploms emess tenor las disposiziuns veglias cun ils tips da maturitad.

Sin dumonda dal departament d'educaziun, cultura e protecziun da l'ambient ha il DFI e la CDE disponì gia uss, suenter in'examinaziun exacta dals documents, la renconuschientscha naziunala dals novs certificats grischuns da maturitad tenor il RRM. Renconuschids vegnan cunzunt er ils attestats da matura per il nov curs biling (tudestg/rumantsch u tudestg/talian) a la scola chantunala grischuna a Cuira, a l'Institut autalpin Ftan ed a l'Academia Engiadina. La regenza ed il departament d'educaziun, cultura e protecziun da l'ambient èn s'engaschads intensivamain per pudair metter a disposiziun il curs per la matura bilingua e per ch'ils attestats da matura vegnian er renconuschids sin plaun naziunal.

Sa basond sin la lescha davart las scolas medias revedida l'onn 1988 realiseschan tut ils gimnasis grischuns dapi l'onn da scola 1999/2000 las directivas dal reglament per renconuscher la maturitad (RRM). Per garantir la qualitad da la scolaziun e per survegnir enconuschientschas davart eventualas pussaivladads da meglieraziun sa participeschan ils gimnasis grischuns ad in project naziunal, cun il qual vegnan evaluads novs curs (project EVAMAR).

Gremi: departament d'educaziun, cultura e protecziun da l'ambient dal Grischun

Funtauna: rg departament d'educaziun, cultura e protecziun da l'ambient dal Grischun

Data: 18.07.2002